અમદાવાદ: ભાજપ શાસિત મ્યુનિ. કોર્પોરેશનમાં આજે સાંજે મળનારી બોર્ડ બેઠકમાં નીચલી કમિટીઓના સભ્યોની નિમણૂક કરાશે એટલે કે નીચલી કમિટીઓના ચેરમેન-ડેપ્યુટી ચેરમેન નક્કી થશે. આ નવા હોદ્દેદારો નિમાતાં પુનઃ મ્યુનિ. મુખ્યાલયમાં ધમધમાટ જોવા મળશે. જોકે નવા હોદ્દેદારોને ‘જૂની ગાડી’થી ચલાવવું પડશે. મ્યુનિ. વહીવટી તંત્રએ પાણી પહેલાં પાળ બાંધતા હોય તેમ હોદ્દેદારોની ગાડીઓ હજુ બહુ જૂની ન થઇ હોવાનો આડકતરો મેસેજ ચૂંટાયેલી પાંખને પાઠવી દીધો છે.